ബോര്ഡ് കോര്പ്പറേഷനുകളില് പ്രതിനിത്യം വേണം : ഓള് ഇന്ത്യാ വീരശൈവ സഭ പാലക്കാട്: ഓള് ഇന്ത്യാ വീരശൈവ സഭ പാലക്കാട് ജില്ലാ പ്രതിനിധി സമ്മേളനം മോയന് എല്.പി സ്ക്കൂളില് സംസ്ഥാന പ്രസിഡന്റ് സി. മുരുകന് ഉദ്ഘാടനം ചെയ്തു. സുബ്രമണ്യന് വല്ലങ്കി അദ്ധ്യക്ഷനായി. വര്ക്കിങ്ങ് പ്രസിഡന്റ് ആര് മുടപ്പല്ലൂര് മുഖ്യാതിഥിയായി. സംസ്ഥാന ജനറല് സെക്രട്ടറി. കെ ഗോകുല്ദാസ് മുഖ്യ പ്രഭാഷണം നടത്തി. കേരളത്തിലെ ന്യൂനപക്ഷ സമുദായ വീരശൈവ സമുദായ അംഗങ്ങള്ക്ക് സംസ്ഥാന സര്ക്കാര് ബോര്ഡ്, കോര്പ്പറേഷനില് പ്രതിനിത്യം വേണമെന്നും വീരശൈവ ഉപ വിഭാഗങ്ങള്ക്ക് ഉടന് ജാതി സര്ട്ടിഫിക്കറ്റും ഒ.ബി.സിയും അനുവദിക്കുന്നതിന് പിന്നോക്ക വികസന വകുപ്പ് ഉടന് തന്നെ പിന്നോക്ക കമ്മീഷന് റിപ്പോര്ട്ട് നല്കണമെന്നും യോഗം ആവശ്യപ്പെട്ടു. യോഗത്തില് കുട്ടന് കണ്ണാടി, നിഷ വാവന്നൂര്, ബാബു കല്ലക്കാട്, ജന്താനശേഖരന്, മണികണ്ഠന്, വേലായുധന് കൊടുമുണ്ട, മണി കൊപ്പം, കൃപ, ഭാസ്കരന്, സുരേഷ് കുമാര്, മുരുകേശന്, രാമന്കുട്ടി കോങ്ങാട് എന്നിവര് പ്രസംഗിച്ചു.